Jean Claude Cassar ta' 21 sena ngħata l-ħelsien mill-arrest wara li wieġeb mhux ħati li naqas milli jħares il-kundizzjonijiet imposti fuqu mill-Qorti wara li allegatament naqas milli jkun f'daru sal-ħin ordnat. Cassar huwa jinsab mixli wkoll b'pussess sempliċi ta' kannabis. Id-Difiża nnutat li l-imputat ma kienx id-dar minħabba ċirkostanzi li kienu barra mill-kontroll tiegħu, u fil-fatt kien fit-triq lura lejn id-dar. Rigward il-pussess ta' kannabis, id-Difiża sostniet li l-pussess kien ta' punt tnejn ta' gramma u għalhekk ma kienx hemm dubju li din kienet għall-użu esklussiva tiegħu Il-Qorti laqgħet it-talb tal-ħelsien mill-arrest fuq diversi kundizzjonijiet, fosthom li Cassar m'għandux isiefer jew jinħeba u ma jistax jikkommetti reat ieħor.